ඊයේ පස්වරුවේ මොහු අපරාධ පරීක්ෂණ දෙපාර්තමේන්තුවට භාරවීමෙන් පසු අත්අඩංගුවට ගනු ලැබුවා.ඇවන්ගාඩ් සමාගමට පාවෙන අවි ගබඩාවක් පවත්වාගෙන යාමට අවසර ලබාදීමෙන් රජයට රුපියල් කෝටි 1140ක පාඩුවක් සිදුකිරීමේ චෝදනාව යටතේ එම සමාගමේ සභාපති නිශ්ශංක සේනාධිපති ඇතුළු 08 දෙනෙකු වහාම අත්අඩංගුවට ගන්නා ලෙස නීතිපති දප්පුල ද ලිවේරා පසුගිය දා වැඩබලන පොලිස්පතිවරයාට දැනුම් දුන්නා.විමර්ශනය සම්බන්ධයෙන් තමන්ව අත්අඩංගුවට ගැනීමට එරෙහිව නිශ්ශංක සේනාධිපති, විශ්‍රාමික මේජර් ජෙනරාල් පාලිත ප්‍රනාන්දු ඇතුළු සැකකරුවන් 5 දෙනෙකු ශ්‍රේෂ්ඨාධිකරණයට මූලික අයිතිවාසිකම් පෙත්සමක් ගොනු කළ අතර, පසුගිය 4 වන දා එම පෙත්සම් නිශ්ප්‍රභ කිරීමටයි ශ්‍රේෂ්ඨාධිකරණය තීරණය කළේ.